Tasekla tamaziɣt tuɣ abrid ɣezzif deg timawit, ayagi yuɣal ɣer yineḍruyen n umezruy deg tallit timawit, ladɣa ad naf agdud amaziɣ yettnaqal leɛwayd-is d wayen yettidir s timawit seg yimi ɣer umezzuɣ, aṭas n lweqt i d iwwin akka ur ɛriḍen ara ad arun ayen yellan deg tsekla-agi neɣ ahat ur ɣrin ara i wakken ad izmiren ad arun, akken id yenna Mussa Imarazen: tasekla agi akken ma tella tetruḥu seg yimi ɣer tmezzuɣt, d ayagi i tt-yeǧǧan tezger idurar d yisaffen, ussan d yiseggasen, akken ad taweḍ si lǧil ɣer wayeḍ1.